Marie-Octobre (film, 1959)

Marie-Octobre a zo ur film gallek, sevenet e gwenn ha du gant ar filmaozour gall Julien Duvivier (1896-1967) e 1958.

C'hwec'hvet film ha tri-ugent Julien Duvivier an hini eo, bet savet war-lerc'h  La Femme et le Pantin (miz C'hwevrer 1959) hag a-raok Das kunstseidene Mädchen (miz C'hwevrer 1960).

Doujañ a ra ar film ouzh reolennoù ar c'hoariva klasel dre ma tremen ar memes darvoud er memes lec'h hag er memes pennad amzer. N'eo ket souezh 'ta ma voe azasaet ur pezh-c'hoari gant Duvivier ha Henri Jeanson : sevenet gant Georges Folgoas (1927-2008) e voe skignet d'an 8 a viz C'hwevrer 1974 e framm an abadenn skinwel Au théâtre ce soir.

Fichenn deknikel
 Doare : Drama,
 Skoazeller-sevener : Michel Romanoff.
 Senario : Julien Duvivier ha Jacques Robert, diwar ar romant Marie-Octobre (1948) gant Jacques Robert,
 Divizoù : Henri Jeanson,
 Kevredadoù produiñ : Abbey Films, Doxa Films, Orex Films ha Société Française Théâtre et Cinéma,
 Rener produiñ : Paul Joly,
 Kevredad dasparzhañ : Pathé Consortium Cinéma,
 Rener ar skeudenniñ : Robert Lefebvre,
 Skeutaper : Roger Delpuech,
 Ijinour ar son : Antoine Archimbaud,
 Aozer ar sonerezh orin : Jean Yatove,
 Kinklour : Georges Wakhévitch,
 Dilhataer : Jacques Heim,
 Farderez : Lina Gallet,
 Skriptourez : Denise Morlot,
 Frammerez : Marthe Poncin,
 Luc'hskeudenner leurenn : Roger Corbeau,
 Prantad filmañ : adalek ar 17 a viz Du betek an 10 a viz Kerzu 1958,
 Lec'hioù filmañ : studioioù Boulogne-Billancourt (Hauts-de-Seine a vremañ),
 Deiziad dont e-maez : 24 a viz Ebrel 1959 (),
 Padelezh : 90'.

An danvez
Un nebeud bloavezhioù goude dibenn an Eil Brezel-bed ez eo pedet izili gozh ur rouedad harzerien da goaniañ en ti ma oa bet muntret ar penn anezhañ, Castille, gant an Alamaned. Graet e hent er vuhez gant pep hini anezhe, aes pe aesoc'h. Goude koan, Marie-Hélène Dumoulin, ostizez an ti ha kaserez lizheroù kozh ar rouedad dindan hec'h anv-brezel "Marie-Octobre", a gemenn d'he c'houvidi e oar-hi e oa bet gwerzhet Castille gant unan en o zouez... E gwirionez ez int bet pedet evit ma vo dizoloet dremm an treitour kousto pe gousto. Un damalladenn hag a ra d'an holl bezañ ken souezhet ha spontet gant an heug. Tamm-ha-tamm ez a an aergelc'h war bounneraat dre m'o devoa an holl berzhidi un abeg mat da werzhañ o c'heneiled. Hogos dre zegouezh e vo kavet an hini kablus hag a vo diskaret gant un tenn pistolenn digant "Marie-Octobre" a-barzh fin ar gont. Ha dialet ganti ar rouedad harzerien bet dispennet gant ar Gestapo ha war un dro Castille a oa... he c'hamarad kleiz ivez.

Roll ar gomedianed
 Danielle Darrieux : Marie-Hélène Dumoulin, "Marie-Octobre" hec'h anv-brezel,
 Paul Meurisse : François Renaud-Picart, greantelour
 Bernard Blier : Julien Simoneau, alvokad-asizoù,
 Serge Reggiani : Antoine Rougier, mouller,
 Lino Ventura : Carlo Bernardi, rener boest-noz,
 Paul Guers : Yves Le Guéven, beleg,
 Noël Roquevert : Étienne Vandamme, kontroller an tailhoù,
 Paul Frankeur : Lucien Marinval, kiger,
 Daniel Ivernel : Robert Thibaud, mezeg-gwilioudiñ,
 Robert Dalban : Léon Blanchet, alc'hwezer,
 Jeanne Fusier-Gir : Victorine, gouarnerez.

Liammoù diavaez
 Marie-Octobre war Internet Movie Database.
Tañvadenn ofisiel ar film (e galleg).

Notennoù ha daveennoù

Rummad:Filmoù 1959
Rummad:Filmoù gallek
Rummad:Julien Duvivier